****

**ΕΛΛΗΝΙΚΗ ΔΗΜΟΚΡΑΤΙΑ Άγιος Ευστράτιος 26/08/2025**

**ΝΟΜΟΣ ΛΕΣΒΟΥ Αριθ. πρωτ.: 1497**

**ΔΗΜΟΣ ΑΓΙΟΥ ΕΥΣΤΡΑΤΙΟΥ**

**Ταχ. Δ/νση: Άγιος Ευστράτιος**

**Ταχ. Κώδικας: 81500**

**Τηλ.: 22540 93210**

**e-mail : info@agios-efstratios.gov.gr**

# ΓΝΩΣΤΟΠΟΙΗΣΗ

**Για την πλήρωση μίας (1) θέσης Ειδικού Συμβούλου με σύμβαση εργασίας Ιδιωτικού Δικαίου Ορισμένου Χρόνου, βάσει των διατάξεων του άρθρου 163 του Ν. 3584/2007, όπως ισχύουν.**

Ο Δήμαρχος Αγίου Ευστρατίου έχοντας υπόψη:

1. Τις διατάξεις των άρθρων 58 του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης (ΦΕΚ 87Α ́/07.06.2010)» όπως τροποποιήθηκε και ισχύει.
2. Τις διατάξεις των άρθρων 11-17 & 163 του Ν. 3584/2007 (ΦΕΚ 143 Α ́/ 28.06.2007) «Κύρωση του Κώδικα Δημοτικών και Κοινοτικών Υπαλλήλων», περί Ειδικών συμβούλων ή Ειδικών Συνεργατών ή Επιστημονικών Συνεργατών όπως τροποποιήθηκε και ισχύει.
3. Την με αριθ. πρωτ. 36567/εγκ.31/10.05.2019 (ΑΔΑ: 978Τ465ΧΘ7-Κ65) εγκύκλιο του Υπουργείου Εσωτερικών.
4. Τις διατάξεις του άρθρου 213 του Ν. 4555/2018 ( ΦΕΚ 133 Α ́/19.07.2018).
5. 5. Τις διατάξεις της παρ. 6 του άρθρου 78 του Ν. 4604/2019 (ΦΕΚ 50 Α ́/26.03.2019).
6. Τις διατάξεις του άρθρου 18 του Ν. 4674/2020 (ΦΕΚ 53 Α ́/11.03.2020).
7. Τις διατάξεις του άρθρου 4 της ΠΥΣ 33/2006 σύμφωνα με την οποία οι μετακλητοί υπάλληλοι, οι ειδικοί σύμβουλοι/συνεργάτες που εξομοιώνονται από άποψη συνεπειών με μετακλητούς υπαλλήλους και των οποίων οι θέσεις προβλέπονται από τις κείμενες διατάξεις, καθώς και το προσωπικό που αναφέρεται στην παρ.1 του άρθρου 22 του ν.2190/1994, εξαιρούνται από τη διαδικασία έγκρισης της Επιτροπής της παρ.1 του άρθρου 2 της ΠΥΣ 33/2006.
8. Τα επίσημα πληθυσμιακά δεδομένα της τελευταίας απογραφής του έτους 2021 (Ελληνική Στατιστική Αρχή 2846/Β4- 461/21.04.2023) για τον Δήμο Αγίου Ευστρατίου, σύμφωνα με τα οποία ο πληθυσμός του ανέρχεται στους 257 κατοίκους.
9. Την υπ’ αριθμ. πρωτ. 110822/εγκ.1333/27-12-2023 εγκύκλιο του Υπουργείου Εσωτερικών.
10. Τον Οργανισμό Εσωτερικής Υπηρεσίας του Δήμου (ΦΕΚ 841 Β ́/09.04.2013), όπως τροποποιήθηκε και ισχύει.
11. Την με αριθ. 435/31-12-2024 (ΑΔΑ: ΨΚΛ6Ω6Δ-ΔΛ4) Απόφαση Δημάρχου ορισμού Αντιδημάρχων & μεταβίβαση αρμοδιοτήτων του Δημάρχου στους Αντιδημάρχους.
12. Την αριθμ. Πρωτ. 1500/26-08-2025 βεβαίωση του προϊσταμένου της Οικονομικής Υπηρεσίας, του Δήμου Αγίου Ευστρατίου, περί ύπαρξης πιστώσεων για την κάλυψη της δαπάνης μισθοδοσίας της ανωτέρω θέσης.
13. Την ανάγκη συνεπικουρίας του Δημάρχου παρέχοντας συμβουλές και διατυπώνοντας εξειδικευμένη γνώμη σε θέματα αντίστοιχου αντικειμένου και επιστημονικού ενδιαφέροντος που αφορούν το Δήμο.
14. Το γεγονός ότι η θέση αυτή συστήνεται **αυτοδίκαια** εκ του νόμου και ως εκ τούτου **δεν απαιτείται η πρόβλεψή τους στον οικείο Οργανισμό Εσωτερικής Υπηρεσίας**.

Κ α λ ε ί τους /τις ενδιαφερόμενους /νες να υποβάλλουν σχετική αίτηση με σύντομο βιογραφικό σημείωμα και αποδεικτικά των προσόντων τους, σχετικά με την πλήρωση μίας θέσης ειδικού συμβούλου με ειδικότητα **Τ.Ε. Διοικητικού-Λογιστικού.**

*Οι ενδιαφερόμενοι/νες πρέπει να έχουν τα εξής προσόντα*:

**1) ΓΕΝΙΚΑ ΠΡΟΣΟΝΤΑ**

Τα γενικά προσόντα διορισμού που προβλέπονται για τους υπαλλήλους του πρώτου μέρους του ν. 3584/07 (άρθρα 11 έως και 17). Για τα γενικά προσόντα διορισμού απαιτείται χωριστή από την αίτηση, υπεύθυνη δήλωση του υποψηφίου, κατά το άρθρο 8 του ν. 1599/1986, στην οποία να δηλώνεται ότι πληρούνται.

**2) ΠΤΥΧΙΟ**

**Για την θέση:** Πτυχίο Διοίκησης Επιχειρήσεων ή Δημόσιας Διοίκησης ΑΕΙ ή ΤΕΙ σχετικής ειδικότητας της ημεδαπής ή ισότιμο αντίστοιχης ειδικότητας της αλλοδαπής αναγνωρισμένο. Για την πλήρωση της θέσης αυτής **απαιτείται** επιπλέον και **διδακτορικό δίπλωμα ή τίτλος μεταπτυχιακών σπουδών** Ανώτατης Σχολής της ημεδαπής ή αλλοδαπής συναφούς αντικειμένου.

**3) ΕΜΠΕΙΡΙΑ:**

Οι υποψήφιοι πρέπει να έχουν γνώση της νομοθεσίας περί Δημόσιας Διοίκησης και Διοίκησης Επιχειρήσεων και της νομοθεσίας περί αναθέσεων δημοσίων συμβάσεων έργων, μελετών, ειδικών επιστημονικών υπηρεσιών, γενικών υπηρεσιών και προμηθειών.

Θα συνεκτιμηθούν πτυχία αγγλικής γλώσσας, υπολογιστών και λοιπών μετεκπαιδεύσεων ή σεμιναρίων συναφών με το αντικείμενό τους.

**Για την πλήρωση των θέσεων οι ενδιαφερόμενες/οι καλούνται να υποβάλλουν τα εξής:**

**ΔΙΚΑΙΟΛΟΓΗΤΙΚΑ:**

1. **Αίτηση**
2. **Συνοπτικό Βιογραφικό Σημείωμα**
3. **Φωτοαντίγραφο των δύο όψεων του Δελτίου Αστυνομικής Ταυτότητας**
4. **Φωτοαντίγραφο τίτλου/ων σπουδών.** Σε περίπτωση κατοχής τίτλου της αλλοδαπής, αυτός θα πρέπει να είναι αναγνωρισμένος από το Δ.Ο.Α.Τ.Α.Π. ως ισότιμος και αντίστοιχος προς τα απονεμόμενα πτυχία από τα Ελληνικά Πανεπιστήμια.
5. **Υπεύθυνη δήλωση** κατά το άρθρο 8 του ν.1599/2007 στην οποία να δηλώνεται ότι πληρούνται τα γενικά προσόντα διορισμού του πρώτου μέρους του ν.3584/2007 (άρθρα 11 έως και 17), έως ότου ολοκληρωθεί ο σχετικός έλεγχος.
6. **Δικαιολογητικά που αποδεικνύουν** τα προαναφερθέντα προσόντα τους (αξιόλογη επιστημονική ενασχόληση ή αξιόλογη επαγγελματική απασχόληση ή επαρκείς γνώσεις και σημαντική εμπειρία, ανάλογη με το αντικείμενο της απασχόλησης).
7. Οποιοδήποτε κατά την κρίση τους επιπλέον δικαιολογητικό, από το οποίο να προκύπτει ότι συντρέχουν οι προϋποθέσεις που καθορίζονται από την παρούσα γνωστοποίηση.

**Η εμπειρία αποδεικνύεται ως εξής:**

Να έχουν εμπειρία σε θέματα Ο.Τ.Α. ή και νομικών προσώπων των Ο.Τ.Α.

Η εργασιακή εμπειρία, όσο και η εμπειρία σε θέματα Ο.Τ.Α. αποδεικνύεται ως εξής:

**Για μεν τους μισθωτούς**, χωριστή από την αίτηση, υπεύθυνη δήλωση του υποψηφίου, κατά το άρθρο 8 του ν. 1599/1986, στην οποία να δηλώνονται ο εργοδότης, το είδος και η χρονική διάρκεια της εξειδικευμένης εμπειρίας.

Οι μισθωτοί του δημόσιου τομέα, μπορούν, εναλλακτικά, αντί της υπεύθυνης δήλωσης, να προσκομίσουν βεβαίωση του οικείου φορέα του δημόσιου τομέα, από την οποία να προκύπτουν το είδος και η χρονική διάρκεια της εξειδικευμένης εμπειρίας.

 **Για δε τους ελεύθερους επαγγελματίες**, χωριστή από την αίτηση, υπεύθυνη δήλωση, κατά το άρθρο 8 του ν. 1599/1986, για το είδος και την χρονική διάρκεια της εξειδικευμένης εμπειρίας.

Η πλήρωση των ανωτέρω θέσεων διενεργείται με απόφαση του Δημάρχου, ο οποίος και προσλαμβάνει το πρόσωπο **που είναι κατά την κρίση του κατάλληλο**, σύμφωνα με τα οριζόμενα στην παρ. 4 του άρθρου 163 του ν.3584/2007. Η απόφαση αυτή, που δημοσιεύεται στην Εφημερίδα της Κυβερνήσεως, καθορίζει τις δραστηριότητες και τα ειδικότερα καθήκοντα με τα οποία θα απασχοληθούν οι προσλαμβανόμενοι. Η πρόσληψη θα ολοκληρωθεί με την υπογραφή από τους προσλαμβανόμενους ειδικής σύμβασης εργασίας ιδιωτικού δικαίου ορισμένου χρόνου, από την οποία και συνάπτεται η εργασιακή σχέση με το Δήμο και αρχίζει η υποχρέωση των προσλαμβανόμενων για παροχή υπηρεσιών.

Επισημαίνεται ότι το έργο των Ειδικών Συμβούλων και Ειδικών Συνεργατών είναι ασυμβίβαστο με την άσκηση ελεύθερου επαγγέλματος. Περιπτώσεις εξαίρεσης προβλέπονται με την εφαρμογή ειδικής διαδικασίας σύμφωνα με την ισχύουσα νομοθεσία.

Οι ενδιαφερόμενες/οι που επιθυμούν να προσληφθούν στις ανωτέρω θέσεις, με τους όρους που αναφέρονται παραπάνω, καλούνται να υποβάλλουν την αίτησή τους μαζί με τα απαιτούμενα, από την παρούσα Γνωστοποίηση, δικαιολογητικά, απευθύνοντας την στον Αναπληρωτή Προϊστάμενο Διοικητικών- Οικονομικών Υπηρεσιών κ. Βλαστό Φώτιο (τηλ. Επικοινωνίας: 2254093210 εσωτ. 6) εντός προθεσμίας πέντε (5) ημερών από την επομένη της δημοσίευσης της παρούσας, ως εξής:

* Ηλεκτρονικά στην διεύθυνση ηλεκτρονικού ταχυδρομείου: info@agios-efstratios.gov.gr .
* Αυτοπροσώπως στο Αυτοτελές Τμήμα Διοικητικών – Οικονομικών Υπηρεσιών του Δήμου (Γραφείο Προϊσταμένου).

Η παρούσα δημόσια γνωστοποίηση θα δημοσιευτεί στον τύπο, να τοιχοκολληθεί στον πίνακα ανακοινώσεων της υπηρεσίας , να αναρτηθεί στο «διαύγεια» και στην ιστοσελίδα του Δήμου.

##  Ο Δήμαρχος

 **Κωνσταντίνος Σινάνης**